**Veiksmų programos pakeitimų pagrindimas**

|  |
| --- |
| **TEISINIS PAGRINDAS** 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendrosios nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013, L 347, p. 320) 16, 30, 59 ir 96 straipsniai. |
| **PAKEITIMO PAGRINDIMAS\***:**1**. **Siūlomo pakeitimo priežastys ir svarba**.Siūlomi Veiksmų programos pakeitimai, parengti atsižvelgiant į susidariusią ekstremalią situaciją dėl koronaviruso (COVID-19) bei remiantis Europos Komisijos 2020 m. gegužės 28 d. pasiūlymu Nr. COM(2020) 451 dėl Europos Parlamento ir Tarybos reglamento, kuriuo dėl išskirtinių papildomų išteklių ir įgyvendinimo taisyklių pagal investicijų į ekonomikos augimą ir darbo vietų kūrimo tikslą, siekiant suteikti paramą COVID-19 pandemijos sukeltai krizei įveikti skirtiems veiksmams skatinti ir pasirengti žaliajam, skaitmeniniam ir atspariam ekonomikos atgaivinimui (REACT-EU), iš dalies keičiamas Reglamentas (ES) Nr. 1303/2013 (toliau – „React–EU“ iniciatyva), kuris skirtas lėšas tikslingai nukreipti kovai su COVID-19 pasekmėmis ir ekonomikos gaivinimui, užtikrinant jos atsparumą galimiems šokams ateityje. Savo ruožtu Lietuvos Respublikos Vyriausybė, atsižvelgdama į poreikį reaguoti į globalius pokyčius ekonomikoje ilgalaikėje perspektyvoje, patvirtino Ateities ekonomikos DNR planą, kurio tikslas spartinti investicijas ir nukreipti jas į sektorius, kurie padėtų ekonomikai atsigauti, bei užtikrinti ilgalaikį tvarų ir subalansuotą jos augimą. Derinant „React–EU“ iniciatyvą ir Ateities ekonomikos DNR planą, taip pat atsižvelgiant į Europos Tarybos rekomendacijas Lietuvai 2020 metams bei Europos pavyzdines iniciatyvas, siūlomiVeiksmų programos pakeitimai kryptingų tikslinių investicijų formavimui.Šie pakeitimai yra svarbūs ir reikalingi, siekiant sušvelninti neigiamą COVID-19 poveikį šalies ūkiui bei sudaryti sąlygas ekonomikos stabilizavimui ir vystymui, orientuotam į darnų ir tvarų ilgalaikį augimą. Šios investicijos taip pat yra labai svarbios, norint sustiprinti ekonomiką ją transformuojant per ambicingus Europos žaliojo kurso ir skaitmeninimo tikslus.Taip pat siūlomu keitimu tikslinamos 2 techninės klaidos Veiksmų programos 3 ir 6 prioritetuose bei 7 ir 8 prioritetai papildomi trylika (ESF ir ERPF) bendrųjų ir specialiųjų, su COVID-19 susijusių, produkto ir rezultato rodiklių.***1.1. Šiuo Veiksmų programos keitimu siūloma papildyti nauju 13 prioritetu „Veiksmų, skirtų COVID-19 pandemijos sukeltai krizei įveikti, skatinimas ir pasirengimas aplinką tausojančiam, skaitmenintam ir tvariam ekonomikos atgaivinimui“.***Įgyvendinant Veiksmų programos 13 prioriteto 13.1.1 uždavinio ,,Skatinti skaitmeninimą ir inovacijas, siekiant įveikti COVID-19 pandemijos sukeltas pasekmes ekonomikai“ veiklas, pagrindinis dėmesys bus skiriamas pažangioms, mažiau invazinėms šiuolaikinėms diagnostikos ir gydymo technologijoms bei moderniai infrastruktūrai, kad būtų užtikrintas naujausių ir kokybiškų sveikatos paslaugų prieinamumas gyventojams; inovacijoms ir skaitmeninimui, siekiant persiorientuoti į didesne paklausa pasižyminčius ir aukštą pridėtinę vertę kuriančius sektorius, diegiant skaitmeninius sprendimus, taip didinant įmonių konkurencingumą ir atsparumą ekonomikos svyravimams. Investicijos bus skiriamos SVV įmonių gamybos produktyvumo ir konkurencingumo didinimui, MTEPI skatinimui ir komercinimui, verslo ir mokslo bendradarbiavimui, skaitmeninimui, inovatyvios infrastruktūros sveikatos priežiūros sistemoje plėtojimui, COVID-19 tyrimų ir produktų gamybos finansavimui. **Siūloma 271,7 mln. eurų ERPF lėšų skirti 13.1.1 uždavinio „Skatinti skaitmeninimą ir inovacijas, siekiant įveikti COVID-19 pandemijos sukeltas pasekmes ekonomikai“ įgyvendinti.**Įgyvendinant Veiksmų programos 13 prioriteto 13.1.2 uždavinio ,,Skatinti energetinį efektyvumą, siekiant švelninti poveikį klimato kaitai“ veiklas, investicijos bus skiriamos energetinio naudingumo didinimui, pasinaudojant energijos vartojimo efektyvumo sprendimais.**Siūloma 22,3 mln. eurų ERPF lėšų skirti 13.1.2 uždavinio „Skatinti energetinį efektyvumą, siekiant švelninti poveikį klimato kaitai“ įgyvendinti.**Atitinkamai dėl šios priežasties nustatomi 13 prioriteto rodikliai ir numatomas išlaidų pasiskirstymas pagal kategorijas.***1.2. Šiuo Veiksmų programos keitimu siūloma papildyti nauju 14 prioritetu „Veiksmų, skirtų COVID-19 pandemijos sukeltai krizei įveikti, skatinimas, siekiant didinti užimtumą ir socialinę įtrauktį.***Įgyvendinant Veiksmų programos 14 prioriteto 14.1.1 uždavinio ,,Didinti gyventojų užimtumą, prisitaikymą prie besikeičiančios darbo rinkos ir atsparumą pandemijos sukeliamiems iššūkiams“ veiklas, pagrindinis dėmesys bus skiriamas užimtumo didinimui ir prisitaikymui prie besikeičiančios darbo rinkos, taip mažinant socialinę atskirtį.S**iūloma 46 mln. eurų ESF lėšų skirti 14.1.1 uždavinio „Didinti gyventojų užimtumą, prisitaikymą prie besikeičiančios darbo rinkos ir atsparumą pandemijos sukeliamiems iššūkiams“ įgyvendinti.**Atitinkamai dėl šios priežasties nustatomi 14 prioriteto rodikliai ir numatomas išlaidų pasiskirstymas pagal kategorijas.**2.** **Siūlomo pakeitimo indėlis siekiant Europos Sąjungos pažangaus, tvaraus ir integracinio augimo strategijos tikslų.**Siūlomas Veiksmų programos pakeitimas padės užtikrinti reikiamus išteklius kovai su COVID-19 ir jo pasekmėmis, leis sušvelninti neigiamus COVID-19 pandemijos padarinius ir pasiruošti ekonomikos gaivinimui, siekiant darnios ir tvarios ekonomikos plėtros ilgalaikėje perspektyvoje. Siūlomi pakeitimai prisidės prie strategijos „Europa 2020“ pažangaus, tvaraus ir integracinio augimo tikslų pasiekimo, padės palaikyti ekonominę, socialinę ir teritorinę sanglaudą. Pakeitimais bus prisidedama prie Strategijos „Europa 2020“ pavyzdinių iniciatyvų. Kadangi bus investuojama į inovacijas ir mokslinius tyrimus, didinant mokslo ir verslo bendradarbiavimą, vystant inovacijų, įskaitant sveikatos apsaugos sistemą, infrastruktūrą, bus prisidedama prie iniciatyvos „Inovacijų sąjunga“. „Europos skaitmeninė darbotvarkė“ bus įgyvendinama plėtojant skaitmeninimą privačiajame sektoriuje. Prie iniciatyvos „Globalizacijos erai pritaikyta pramonės politika“ prisidės investicijos į gamybos sritis, didinančias gamybos produktyvumą, inovacijas ir aukštos pridėtinės vertės verslą, atsižvelgiant į esamus pokyčius globalioje ekonomikoje. Atsižvelgiant į tarpinius 2030 metų ES klimato srities tikslus, ūkio sektorių pokyčiai bus spartinami siekiant klimatui draugiškos ekonomikos ir darnaus vystymosi, taip prisidedant prie iniciatyvos „Tausiai išteklius naudojanti Europa“ siekių. Investicijos, sudarančios galimybes tikslinėms visuomenės grupėms kelti kvalifikaciją, tobulinti įgūdžius bei persikvalifikuoti, kad būtų didinamas darbo jėgos aktyvumas ir darbo pasiūla labiau atitiktų paklausą tiesiogiai prisidės prie iniciatyvos „Naujų įgūdžių ir darbo vietų kūrimo darbotvarkė“ įgyvendinimo.Inicijuoti pakeitimai taip pat prisidės ir prie Europos pavyzdinių iniciatyvų. Skaitmeninimo sprendimų plėtra verslo sektoriuje tiesiogiai susisieja su iniciatyva „Plėtra“. Energijos efektyvumo didinimas viešojoje infrastruktūroje atlieps iniciatyvos „Renovacija“ siekiamus pokyčius, o investicijos į aktyvių darbo rinkos politikos priemonių vystymą, prisidės prie sėkmingo iniciatyvos „Persikvalifikavimas ir įgūdžių tobulinimas“ įgyvendinimo.**3.** **Siūlomo pakeitimo indėlis siekiant numatytų Partnerystės sutarties ir Veiksmų programos tikslų ir prioritetų**.Siūlomi pakeitimai **sudarys sąlygas koronaviruso padarinių švelninimui bei ekonomikos transformacijai, diegiant inovatyvius, skaitmeninius ir aplinkai draugiškus sprendimus.****4.** **Siūlomo pakeitimo įtaka Veiksmų programos stebėsenos rodikliams, jų pasiekimui ir veiklos peržiūros rodiklių pasiekimo plano, patvirtinto Lietuvos Respublikos Vyriausybės nutarimu, vykdymui.**Atsižvelgiant į tai, kad siekiant įgyvendinti Europos Komisijos „React–EU“ iniciatyvą, Veiksmų programa papildoma naujais prioritetais, kuriuose suplanuotoms veikloms nustatomos naujos arba didinamos esamų stebėsenos rodiklių reikšmės. Šie Veiksmų programos rodikliai prisidės prie programos tikslų ir uždavinių įgyvendinimo.Taip pat Veiksmų programos 7–8 prioritetai papildomi trylika ESF bendrųjų ir specialiųjų, su COVID-19 susijusių, stebėsenos rodiklių.**5.** **Siūlomo pakeitimo poveikis Veiksmų programos finansavimo planui (lėšų paskirstymui pagal Veiksmų programos prioritetus), išlaidų pasiskirstymui pagal išlaidų kategorijas nustatytas Veiksmų programoje**.Siekiant įgyvendinti „React–EU“ iniciatyvą, Veiksmų programa papildoma naujais prioritetais, kurių veiklų įgyvendinimui bus paskirstomis papildomos Lietuvai skirtos minėtos iniciatyvos lėšos. Visi siūlomi pakeitimai prisidės prie COVID-19 padarinių švelninimo ilgalaikėje perspektyvoje, siekiant žalio ir skaitmeninio stiprios ekonomikos augimo bei padės siekti Veiksmų programos tikslų, nustatytų naujuose prioritetuose.**6.** **Siūlomo pakeitimo poveikis Europos Sąjungos struktūrinių fondų lėšų panaudojimui ir Europos Sąjungos struktūrinių fondų lėšų naudojimo plano, patvirtinto Lietuvos Respublikos Vyriausybės nutarimu, vykdymui**.Siūlomas pakeitimas turės įtakos Europos Sąjungos struktūrinių fondų lėšų panaudojimo ir Europos Sąjungos struktūrinių fondų lėšų naudojimo plano, patvirtinto LRV nutarimu, vykdymui: Veiksmų programą papildžius naujais prioritetais, šiems prioritetams įgyvendinti bus paskirstytos papildomos lėšos.**7.** **Siūlomo pakeitimo poveikis Europos Sąjungos struktūrinių fondų lėšų, nacionalinių lėšų ir veiklos lėšų rezervo paskirstymui Veiksmų programos prioritetams įgyvendinti, kuris patvirtintas Lietuvos Respublikos Vyriausybės nutarimu**.Atižvelgiant į siūlomą pakeitimą bus patikslintas Europos Sąjungos struktūrinių fondų lėšų paskirstymas, įtraukiant naujų prioritetų lėšas.**8.** **Siūlomo pakeitimo poveikio analizė (nurodoma esama situacija, numatomas (-i) pokytis (-čiai) ir tikėtinas jo (jų) poveikis)**.Veiksmų programos pakeitimas teikiamas reaguojant į socio-ekonominius sukrėtimus dėl pasaulinės COVID-19 pandemijos ir imantis atsakomųjų veiksmų, siekiant ne tik sėkmingai įveikti krizę, užtikrinti geresnį užimtumą, stabdyti ekonomikos nuosmukį, bet ir paskatinti kuo spartesnį jos atsigavimą. Pasiūlymas keisti programą parengtas remiantis Europos Komisijos iniciatyva „React–EU“ bei pagrįstas Europos Tarybos rekomendacijose Lietuvai 2020 metams pateiktomis įžvalgomis. Tikslinės investicijos, skirtos ekonomikos augimui ir darbo vietų kūrimui, planuojamos laikantis ekonomikos darnaus ir tvaraus augimo krypties. Norint šiomis sudėtingomis neapibrėžtumo sąlygomis užtikrinti šalies pažangą ateityje, reikalinga jau dabar imtis ryžtingų ir adekvačių situacijai veiksmų.Siūlomu Veiksmų programos keitimu lėšos koncentruojamos į skaitmeninę ekonomiką ir verslą, inovacijas ir mokslinius tyrimus, žmogiškąjį kapitalą, klimato kaitą ir energetiką. Tikimasi, kad šios investicijos užtikrins spartų ir efektyvų Lietuvos ekonomikos atsigavimą ir augimą, siekiant pereiti į tvarią, inovatyvią ir aukštą pridėtinę vertę kuriančią ekonomiką.Taip pat siūlomu keitimu tikslinamos 2 techninės klaidos Veiksmų programos 3 ir 6 prioritetuose (tikslinima 3 prioriteto veiklos rezultatų peržiūros plano produko rodiklio „Subsidijas gaunančių įmonių skaičius“ tinkamumo pagrindime nurodyta procentinė dalis iš 60 į 62 proc.; tikslinamas 6 prioriteto 6.1.1 konkretaus uždavinio Didelės apimties projektų aprašymą, išbraukiant Klaipėdos valstybinio jūrų uosto projektą.) ir Veiksmų programos 7-8 prioritetus siūloma papildyti trylika ESF ir ERPF bendrųjų ir specialiųjų, su COVID-19 susijusių, produkto ir rezultato rodiklių:7 prioriteto 7.3 investicinis prioritetas papildomas ESF rezultato rodikliu „Dalyviai, išlaikę savo darbą praėjus 6 mėnesiams nuo paramos pabaigos“ (siektina reikšmė 50 proc.), ESF produkto rodikliais „Dalyviai, pasinaudoję parama sutrumpinto darbo laiko schemoms“ (siektina reikšmė 150.000) ir „ESF veiksmų, skirtų sumažinti COVID-19 pandemijos padarinius, vertė“ (siektina reikšmė 169.565.601 Eur);8 prioriteto 8.1 investicinis prioritetas papildomas ERPF produkto rodikliais „Įsigytos medicininės įrangos vertė“ (siektina reikšmė 26.592.700 Eur), „Informacinių technologijų, susijusių su COVOD-19, vertė“ (siektina reikšmė 873.580 Eur), „Sveikatos apsaugos sektoriuje naudojamų informacinių technologijų susijusių su COVID-19, vertė“ (siektina reikšmė 873.580 Eur), „Ventiliatoriai COVID-19 gydyti“ (siektina reikšmė 246), „Laboratorijų, gavusių paramą COVID-19 tyrimams atlikti, skaičius“ (siektina reikšmė 6), „Laboratorijoms, gavusioms paramą testuoti COVID-19, skirtų investicijų vertė“ (siektina reikšmė 2.818.700 Eur);8 prioriteto 8.4 investicinis prioritetas papildomas ESF produkto rodikliais „Įsigytų asmeninės apsaugos priemonių, vertė“ (siektina reikšmė 15.502.180 Eur), „ESF veiksmų, skirtų sumažinti COVID-19 pandemijos padarinius, vertė“ (siekina reikšmė 19.122.055 Eur), „Asmeninės apsaugos priemonės“ (siektina reikšmė 29.777.000), „Sveikatos priežiūros personalas, kuriam skirta ESF parama“ (siektina reikšmė 1.600). |

\* Esant siūlymui pakeitimo projektą teikti skubos tvarka, pakeitimo pagrindimo dokumentai pateikiami ir anglų kalba.